હાલમાં સર્વિસ ટેક્સ વિભાગને વિજય માલ્યાના લક્ઝરી જેટને વેચવામાં સફળતા મળી હતી. 29 જૂને અમેરિકન શહેર ફ્લોરિડામાં કંપની એવિએશન મેનેજમેન્ટ સેલ્સે તેના માટે 34.8 કરોડ રૂપિયા (5.05 મિલિયન ડોલર)ની બોલી લગાવી હતી, જે સૌથી વધારે હતી. સર્વિસ ટેક્સ વિભાગે માલ્યાની લક્ઝરી જેટ A319 જપ્ત કરી લીધી હતી. એક સમયે વિજય માલ્યા આ જેટમાં દુનિયાભરમાં ફરતા હતા અને મોટી મોટી બિઝનેસ ડીલ્સ કરતા હતા. પરંતુ વિજય માલ્યાની કિંગફિશર એરલાઇન્સ ઉપર સર્વિસ ટેક્સ વિભાગના લગભગ 800 કરોડ રૂપિયા ચૂકવવાના બાકી ચડતા તેણે માલ્યાના ખાનગી પ્લેનને જપ્ત કરી લીધું હતું.